**PLANEERITUD KODUSÜNNITUSE LEPING** Nr.............

Ämmaemandad ……………………..…… ja ….…….………………………… ning ………………………………..……………… (edaspidi klient) teiselt poolt on sõlminud käesoleva lepingu (edaspidi leping) kodusünnituse planeerimiseks:

**Lepingu eesmärk** on reguleerida kirjalikult pooltevahelised suhted, mis tekivad seoses ämmaemandusabi osutamisega planeeritud kodusünnitusel.

**Poolte õigused ja kohustused**

**1**. **Lepingu poolel on õigus**:

1.1 nõuda lepingu teiselt poolelt lepingus ja õigusaktides sätestatud kohustuste täitmist;

1.2. lepingust taganeda (vt. p. 3.3 ja 3.5);

1.3. saada teiselt poolelt informatsiooni planeeritud kodusünnitusega seotud asjaolude kohta;

1.4. isikuandmete kaitsele ja konfidentsiaalsusele.

**2. Ämmaemand on kohustatud**

2.1. austama suhetes kliendiga kliendi õigusi ja täitma kutse-eetika norme;

2.2. andma tõenduspõhist ja tasakaalustatud teavet raseduse, sünnituse, sealhulgas kodusünnituse ja sünnitusjärgse perioodi kohta informeeritud valikute tegemiseks;

2.3. nõustama klienti sünnitusplaani koostamisel;

2.4. läbi viima või korraldama riskide hindamise vastavalt riskide hindamise vormile (Lisa 1);

2.5. kodusünnituse planeerimise käigus tegema vähemalt ühe koduvisiidi kliendi koju, et tutvuda kodukeskkonnaga, hinnata keskkonna turvalisust ja kodusünnitust toetava sotsiaalse tugivõrgustiku olemasolu ning anda soovitusi keskkonna sobivaks muutmiseks kodusünnituseks;

2.6. osutama kliendile kvaliteetset ja näidustatud ämmaemandusabi oma pädevuse piires, tagades nii sünnitaja kui loote hoolika jälgimise;

2.7. tagama kodusünnituseks vajalike ravimite ja töövahendite olemasolu ja korrasoleku, vastavalt kehtivale seadusandlusele ja „Planeeritud kodusünnitusabi osutamise juhendile“;

2.8. järgima sünnitusabiteenuse osutamisele õigusaktidega kehtestatud nõudeid; lähtuma oma tegevuses kehtivatest juhenditest ja eeskirjadest;

2.9. raseduse ja sünnituse ajal ning pärast sünnitust teavitama klienti tema ja vastsündinu tervislikust seisundist, ämmaemandustoimingute olemusest ja nendega seotud riskidest, eeldatavatest tagajärgedest, olemasolevatest alternatiividest ning mitteteostamise tagajärgedest;

2.10 saama kliendilt sünnitusabiteenuse ja sellega seotud protseduuride osutamiseks kirjaliku teavitatud nõusoleku;

2.11. kui tekivad näidustused kodusünnituse lõpetamiseks haiglas, siis kutsuma abi ja/või korraldama haiglasse üleviimise, vajaduse korral tegutsema iseseisvalt või koostöös teiste tervishoiutöötajatega vastavalt olukorrale;

2.12.kui tekivad näidustused kodusünnituse lõpetamiseks haiglas, jätkama lepingu olemasolul tervishoiuteenuse osutajaga sünnitusabi osutamist;

2.13.jälgima ja abistama sünnitanut ja vastsündinut vähemalt kahe tunni jooksul pärast sünnitust või vajaduse ilmnemisel kauem;

2.14.tegema kodusünnituse järel emale ja vastsündinule vähemalt ühe koduvisiidi 72 tunni jooksul;

2.15.teavitama sünnitanu ja vastsündinu perearsti sünnituse toimumisest ja koduvisiidi vajadusest;

2.16.korraldama neonatoloogi vastuvõtu aja vastsündinul läbivaatuseks, uuringuteks ja vaktsineerimiseks 3 päeva jooksul pärast sünnitust;

2.17.dokumenteerima sünnitusabiteenuste osutamist, edastama kogu dokumentatsiooni üleviimisel haiglasse ning säilitama kodusünnitusega seotud dokumente vastavalt kehtestatud korrale;

2.18.Informeerima klienti vastsündinule isikukoodi saamise võimalustest ja leppima kokku kasutatava isikukoodi saamise viisi;

2.19.hoidma kliendi kohta saadud andmeid saladuses kolmandate isikute ees vastavalt õigusaktide sätetele;

2.20.informeerima koheselt klienti, kui tekivad asjaolud, mis ei võimalda planeeritud kodusünnitusabi osutada;

2.21.abistama klienti vajadusel asendusämmaemanda leidmisel.

**3. Klient on kohustatud:**

3.1. külastama raseduse ajal ämmaemandat, pere- või naistearsti vastavalt nendega kokku lepitud plaanile;

3.2. avaldama ämmaemandale tõeselt kogu informatsiooni, mis puudutab tema tervist ja aitama ämmaemanda poolt antud juhiste täpse järgimisega kaasa turvalise ämmaemandusabi teenuse osutamisele;

3.3. tagama kodus hügieenilise puhtuse ja vajalike vahendite olemasolu vastavalt loetelule;

3.4. tagama sünnituskeskkonna turvalisuse sünnituse ajal ja järel;

3.5. tagama toetava sotsiaalse tugivõrgustiku olemasolu sünnituse ajal ja järel;

3.6. teavitama ämmaemandat sünnitustegevuse algusest lepingus näidatud ämmaemanda või tema asendamise vajadusel asendusämmaemanda telefoninumbril;

3.7. teavitama ämmaemandat suuliselt ja/või kirjalikult teenusest loobumisest;

3.8. tasuma ämmaemanda teenuse eest arve alusel seitsme tööpäeva jooksul pärast kliendile ämmaemanda poolt arve esitamist;

3.9. olema koostöövalmis ja kindlustama ka oma perekonna koostöövalmiduse.

3.10. informeerima ämmaemandat, kas ta on esimese või teise valiku ämmaemand ja esimesel võimalusel informeerima teist ämmaemandat lapse sünnist.

**4. Lõppsätted**

4.1. Lepingu allkirjastamisega kinnitab klient, et ämmaemand on teda teavitanud:

4.1.1. kodusünnituse olemusest, riskidest ja eelistest;

4.1.2. ämmaemanda poolt osutatavast sünnitusabiteenusest kodusünnitusel, kodusünnitusel teostatavatest toimingutest ning nende teostamise või teostamata jätmisega seotud riskidest, eeldatavatest tagajärgedest, olemasolevatest alternatiividest;

4.1.3. osutatava kodusünnitusabiteenuse hinnast ning võimalusest saada tervishoiuteenuseid Eesti Haigekassa vahenditest;

4.1.4. asjaolust, et kliendi poolt tasutud summat ei hüvitata Eesti Haigekassa poolt kliendile;

4.1.5. ämmaemanda õigusest mitte osutada tasulist kodusünnituse teenust, kui klient ei ole täitnud Lepingus võetud kohustusi;

4.1.6. lepingu allkirjastamisega väljendab klient oma nõusolekut tasulise kodusünnitusabiteenuse osutamiseks, millest teda on teavitatud;

4.2. Leping lõpeb viimase kodusünnituse järgse koduvisiidiga või sünnitanu ja vastsündinu üleandmisega teisele tervishoiuteenuse osutajale, kelleks võib olla kiirabi, haigla sünnitusosakond või perearst.

4.3. Klient võib suulise või kirjaliku teatega Lepingu ühepoolselt lõpetada enne sünnitustegevuse algust;

4.4. Lepingu lõppemine enne sünnitustegevuse algust ja sünnitusabi osutamist vabastab kliendi kohustusest tasuda sünnitusabiteenuste eest;

4.5. Ämmaemand võib mõjuval põhjusel kirjaliku ja/või suulise teatega lõpetada lepingu ühepoolselt, informeerides klienti lepingu katkestamisest ja selle põhjustest (ämmaemanda eemal viibimine, seotus muude töökohustustega, kodusünnitust välistavate riskide ilmnemine jms.);

4.6. Lepingu täitmisest tulenevad vaidlused lahendatakse poolte läbirääkimiste teel.

**Kliendi andmed**:

nimi:

isikukood:

elukoht (sünnituse toimumise koht):

telefon:

e-post:

eeldatav sünnituse tähtaeg:

tugiisiku nimi ja telefon:

**Ämmaemanda andmed: Asendusämmaemanda andmed:**

nimi: nimi:

telefon: telefon:

e-post: e-post:

registrinumber: registrinumber:

tegevusloa nr: tegevusloa nr:

Leping on vormistatud kahes (2), asendusämmaemandat kaasates kolmes (3) võrdset juriidilist jõudu omavas eksemplaris viiel (5) leheküljel, millest üks jääb ämmaemandale, teine asendusämmaemandale ja kolmas kliendile.

Lepingust tulenevad õigused ja kohustused loetakse tekkinuks lepingu allkirjastamisega.

Klient (nimi, allkiri) ......................................…………………............................................................

Ämmaemand (nimi, allkiri) .......................…………………………………………………………….

Asendusämmaemand (nimi, allkiri) ..........................………………………………….…..............

Kuupäev